**Komisia pre sociálne veci, zdravotníctvo a bývanie pri MsZ v Skalici**

 **Z á p i s n i c a**

**zo zasadnutia Komisie pre** **sociálne veci, zdravotníctvo a bývanie pri MsZ v Skalici**,

**konaného dňa 16.01.2024.**

**Prítomní:**

Ing. Jana Slobodová Rekošová, PhD., MUDr. Milada Dragúnová, JUDr. Edita Hollá, Anna Hošková, PhDr. Ivana Indrichovičová., Mgr. Marianna Kováčová, PhDr. Mária Kubová, PhDr. Martina Štepanovská, PhD., Klaudia Provazníková, Elena Riegerová - zapisovateľka

**Ospravedlnení:** Mgr. Veronika Buc, PhD., MUDr. Peter Košík

**Hostia:** Ing. Katarína Chovancová, Mgr. Lucia Grófová

Program:

1. Otvorenie – úvodné privítanie
2. Bytová agenda
3. Oceňovanie pracovníkov v sociálnej oblasti.
4. Žiadosti o poskytnutie dotácie z rozpočtu mesta Skalica na rok 2024.
5. Rôzne + diskusia
6. Záver

**1. Otvorenie – úvodné privítanie**

Zasadnutie dnešnej komisie zahájila predsedníčka komisie p. Jana Slobodová Rekošová, ktorá privítala členov komisie a v úvode ich oboznámila s programom rokovania. Zároveň privítala hostí, zástupkyňu primátorky p. Katarínu Chovancovú a vedúcu sociálneho oddelenia p. Luciu Grófovu. P. Katarína Chovancovú predstavila v úvode požiadavku Centra pre deti a rodiny (zapísané v bode Rôzne).

**2. Bytová agenda**

Komisia sociálnych vecí, zdravotníctva a bývania pri MsZ v Skalici prerokovala materiály týkajúce sa žiadateľov o nájomné byty v Skalici, ktoré predložila E.Riegerová, pracovníčka referátu bytov a bývania :

**Doručené žiadosti o pridelenie a výmenu nájomného bytu v meste Skalica od posledného zasadanie komisie:**

**a) 5** žiadateľov **spĺňa** kritériá podľa VZN č. 5/2022 v platnom znení na zaradenie do evidencie žiadateľov o pridelenie nájomného bytu a výmenu nájomného bytu.

**Uznesenie 01/2024 :** Komisia **odporúča** zaradenie uvedených žiadateľov do evidencie žiadateľov o pridelenie nájomného bytu a výmenu bytu.

Hlasovanie ( za: 9, proti : 0, zdržal sa: 0 )

**Príloha č. 1**

**b) 1** žiadateľ **nespĺňa**  kritériá podľa VZN č. 5/2022 v platnom znení na zaradenie do evidencie žiadateľov o pridelenie nájomného bytu a výmenu nájomného bytu.

**Uznesenie 02/2024 :** Komisia **neodporúča** zaradenie uvedeného žiadateľa do evidencie žiadateľov o pridelenie nájomného bytu a výmenu nájomného bytu.

Hlasovanie ( za: 9, proti : 0, zdržal sa: 0 )

**Príloha č. 2**

**c)** návrh na obsadenie uvoľnených bytov.

**Uznesenie 03/2024 :** Komisia **odporúča** uzatvoriť zmluvu o nájme bytu s vybranými žiadateľmi o nájomné byty.

Hlasovanie ( za: 9, proti : 0, zdržal sa: 0 )

**Príloha č. 3**

**3.** **Oceňovanie pracovníkov v sociálnej oblasti.**

p. Lucia Grófová, vedúca OSSZB oslovila členov komisie, nakoľko v mesiaci marec pri príležitosti Svetového dňa sociálnej práce bude mesto Skalica opäť organizovať spoločenské stretnutie oceňovania pracovníkov pôsobiacich v sociálnej oblasti na území mesta Skalica.

Chcela by som komisiu poprosiť o spoluprácu pri určení zariadení, ktorým zašleme žiadosť o nomináciu svojho zamestnanca, ktorý bude na tomto podujatí ocenený. Celkový počet osôb na ocenenie 5 max.6 osôb. Termín oceňovania je stanovený na 21.3.2024 o 13:00 hod. v Dome kultúry v Skalici.

Komisia navrhuje vybrať členov pôsobiacich v týchto organizáciách:

* *Jednota dôchodcov na Slovensku o.z.*
* *Združenie na pomoc ľuďom s mentálnym postihnutím v Skalici, p. Appelová*
* *Skalická organizácia sluchovo postihnutých*
* *Liga proti rakovine*
* *Slovenský zväz telesne postihnutých ZO Zdravotne postihnutej mládeže*

**4. Žiadosti o poskytnutie dotácie z rozpočtu mesta Skalica na rok 2024.**

|  |  |  |  |
| --- | --- | --- | --- |
|  | **Žiadateľ dotácie**  | **Účelové určenie dotácie** | **Návrh komisie** |
| **1.** | Domáca hospicová starostlivosť (DHS s.r.o.) | odborná paliatívna starostlivosť o zomierajúcich v domácom prostredí | 0 |
| **2.** | Združenie priateľov Centra pre deti a rodiny Skalica  | Liečebný pobyt pre deti z CDR Skalica | 1100 |
| **3.** | Liga proti rakovine SR - pobočka Skalica | Psychosociálne pomoc onkologickým pacientom - Deň narcisov | 1200 |
| **4.** | Jednota dôchodcov na Slovensku o.z. | akcie 2024 - vzdelávanie, výchova a rozvoj telesnej a duševnej kultúry seniorov | 4500 |
| **5.** | Spojená škola  | Pohyb nás robí šťastným - Zdravotne postihnuté deti a mládež | 600 |
| **6.** | Alex a Sebastián n.f.  | rehabilitácia pre Alexa a Sebastiána | 200 |
| **7.** | Slovenský zväz telesne postihnutých ZO Zdravotne postihnutej mládeže | liečebný pobyty/výlety, spoločenské akcie, činnosť organizácie  | 2500 |
| **8.** | Svetlo a nádej | rekondično-rehabilitačný tábor | 500 |
| **9.** | Zariadenie sociálnych služieb Zelený dom Skalica | cyklické záujmovo-terapeutické a rehabilitačné sústredenie mentálne znevýhodnených detí a mládeže 27.ročník | 1950 |
| **10.** | Zariadenie sociálnych služieb Zelený dom Skalica 2 | dielničky Zeleného domu pre Skalicu 2024 | 600 |
| **11.** | Združenie na pomoc ľuďom s mentálnym postihnutím v Skalici | Liečebný pobyt Hokovce | 1250 |
| **12.** | Mikádo | Ozdravný pobyt | 2800 |
| **13.** | Skalická organizácia sluchovo postihnutých | Rekondično-rehabilitačný zájazd | 2800 |
|  | Celkom | 20000 |

**Uznesenie 04/2024 :** Komisia odporúča Mestskému zastupiteľstvu v Skalici schváliť prerozdelenie dotácií pre Sociálnu oblasť na rok 2024 podľa predloženého návrhu.

Hlasovanie ( za: 9, proti : 0, zdržal sa: 0 )

**5. Rôzne + diskusia**

- p. Katarína Chovancová predstavila členom komisie požiadavku Centra pre deti a rodiny v Skalici,, Riaditeľka Centra oslovila vedenie mesta, kde hľadajú v rámci projektu „Mladý – dospelý“ byty v meste Skalica, ktoré by slúžili ako štart do života pre plnoletých klientov. Nájomné a služby s ním spojené by platilo Centrum pre deti a rodiny Skalica.

Do budúceho zasadnutia komisie preveriť, či je takáto možnosť prenájmu nájomného bytu v meste Skalica v rámci platnej legislatívy. Zabezpečí vedúca odd. p. Lucia Grófová.

- 4. januára 2024 preposlala p.Veronika Buc členom komisie link. v ktorom Združenie Samosprávnych krajov Slovenska (SK8) vyhlasuje ocenenie Cena regiónov v snahe podporiť, zviditeľniť a poďakovať aktívnym obyvateľom v regiónoch Slovenska.

Spúšťa sa prihlasovanie nominácií na 1.ročník ocenenia Cena regiónov. Hľadáme angažovaných ľudí, ktorí svojimi inšpiratívnymi činmi prispeli v roku 2023 k pozitívnej zmene v regiónoch.

p. Dragúnová navrhuje na túto cenu zariadenie xxxxxxxxxxxxxxxxxxxxxxxxxxxxxxxxxxxxx.

Zabezpečí p. Veronika Buc

Hlasovanie ( za: 9, proti : 0, zdržal sa: 0 )

p. Rekošová navrhuje členom komisie opätovne otvoriť tému „Herne v Skalici“ kde by sme mali preveriť zabezpečovanie dodržiavania opatrení v rámci platnej legislatívy. Tejto téme sa budeme venovať na niektorom budúcom zasadnutí komisie.

p. Rekošová navrhuje, aby sa ďalšie zasadnutia komisie konali výjazdovo v zariadeniach, v ktorých pôsobia a pracujú členovia komisie. K tomuto návrhu sa jednohlasne priklonili všetci členovia komisie. **Nasledujúce februárové zasadnutie sa uskutoční 13.02.2024 v Mikáde.**

**6. Záver**

Prerokované body počas komisie boli zaznamenané a po prečítaní členom nemal nikto žiadne výhrady a pripomienky na doplnenie.

Predsedníčka komisie pre sociálne veci, zdravotníctvo a bývanie pri MsZ v Skalici poďakovala za účasť na dnešnom zasadnutí.

**UZNESENIA:**

**Uznesenie 01/2024 :** Komisia **odporúča** zaradenie uvedených žiadateľov do evidencie žiadateľov o pridelenie nájomného bytu a výmenu bytu.

**Uznesenie 02/2024 :** Komisia **neodporúča** zaradenie uvedených žiadateľov do evidencie žiadateľov o pridelenie nájomného bytu a výmenu nájomného bytu.

**Uznesenie 03/2023 :** Komisia **odporúča** uzatvoriť zmluvu o nájme bytu s vybranými žiadateľmi o nájomné byty.

**Uznesenie 04/2024 :** Komisia odporúča Mestskému zastupiteľstvu v Skalici schváliť prerozdelenie dotácií pre Sociálnu oblasť na rok 2024 podľa predloženého návrhu.

**Zapísala: Elena Riegerová**

 Ing. Jana Slobodová Rekošová, PhD.,

  *predseda komisie pre sociálne veci,*

 *zdravotníctvo a bývanie*

**Prílohy:**

Prezenčná listina + podklad pre vyplatenie odmeny

Príloha č. 1 - Zoznam žiadateľov o pridelenie nájomného bytu, ktorí **spĺňajú** kritéria VZN č. 5/2022

Príloha č. 2 - Zoznam žiadateľov o pridelenie nájomného bytu, ktorí **nespĺňajú** kritéria VZN č. 5/2022

Príloha č. 3 - Návrh na obsadenie uvoľnených bytov.